Тестване за провеждане на контакт при социални посещения

Искрено се радвам да Ви уведомя, че ще позволим физическия контакт при посещенията за посетители с отрицателен резултат от тест за COVID.

В някои затвори стартирахме тестване за провеждане на контакт и получихме наистина положителни коментари. Знаем, че липсата на контакт с Вашите близки хора е един от най-трудните аспекти на COVID, затова се радваме, че тези резултати от пилотните проекти означават, че можем да подобрим посещенията Ви.

Ще може да проведете същия контакт, като хората в домовете за грижи, който към момента е сведен до държане на ръце.

Тестването е по желание, защото Вие и Вашият посетител може да считате, че не сте убедени относно осъществяването на контакт. Ще Ви помолим да насърчавате своя посетител да си направи тест, дори и ако няма да имате контакт, тъй като това може да установи евентуалните случаи на заболели лица, преди те да посетят затвора. Това ще помогне да намалим вероятността от ограничение на нашите режими в бъдеще.

Вашият посетител може да Ви види дори и ако реши да не си прави тест, стига да не изпитва симптомите на COVID, но няма да може да има физически контакт с Вас.

Вашият посетител ще трябва да си направи тест преди визитата и да донесе доказателство за отрицателен резултат - или текстово съобщение или имейл от NHS.

Ако посещението Ви бъде отложено поради положителен тест, то ще бъде пренасрочено и няма да засегне броя на полагаемите такива.

Вече имате право на контакт с деца на възраст под 11 години, за които не се изисква да си правят тест и това ще продължи да бъде в сила.

Допълнителна информация

Защо тестването на посетители е важно?

Тестването е важно, тъй като то ще:

* помогне да се намали разпространението на вируса, както в затворите така и в общността
* позволи на затвора да помага и подкрепя тези от вас, които имат положителен резултат
* ни помогне да защитаваме и предпазваме всички
* ни позволи да преценим как може да подобрим посещенията в бъдеще.

Те трябва ли да направят теста?

Не, той е по желание и знаем, че в момента някои хора не се чувстват готови за близък контакт с много хора. Ако не желаят да направят теста те могат да дойдат в затвора, но няма да могат да имат контакт с Вас.

Ако Вашите посетители вземат участие, това ще ни помогне да предотвратим епидемия от COVID в затвора и да се уверим, че можем да продължим с облекчаването на ограниченията.

Моите деца трябва ли да участват в тестването?

Не е необходимо децата на възраст под 11 години да се включват в тестването и Вие може да имате контакт с тях.

На децата от средните училища ще бъде предложен тест съобразно тестването сред общността. Той е по желание и те ще имат право на посещение, дори и да не пожелаят да се тестват.

Трябва ли да продължа да спазвам мерките за социално дистанциране по време на посещението?

Въпреки че може да проведете контакт с посещаващото Ви лице, Вие все още трябва да спазвате останалите въведени мерки за предотвратяване на разпространението на COVID. Те включват поддържане на дистанция от хората, които не Ви посещават и носенето на маска.

С кого мога да разговарям за това?  
Във Вашия затвор ще има определен член от персонала, който ще помага при изпълнението на програмата за тестване. Той ще бъде лицето за връзка (Single Point of Contact - SPOC). Лицето за връзка (SPOC) е на разположение да Ви подпомага и да отговаря на всички Ваши въпроси или притеснения, които може би имате във връзка с процедурата.

Вашето лице за връзка (SPOC) е………………………………………………………………………….

Може също така да разговаряте с персонала в крилото или Вашия разпределен/личен служител. Служителите за помощ с тестването също ще могат да отговорят на въпросите Ви.

**Включването в тестването ще помогне да предпазим както Вас, така и Вашите роднини. То ще ни помогне и да въведем среда за посещения с по-облекчени изисквания във всички затвори.**